Akhior prima vjeru Izraelovu


Akhior prima vjeru Izraelovu 
	
		
 14 1 Judita im reče: ”Slušajte me, braćo. Uzmite ovu glavi i objesite ju o krunište našeg bedema. 
 2 Tada, kad zora zasija kad sunce iziđe nad zemljom, uzmite svaki svoje 
oružje; svi smioni ljudi, iziđite iz grada. Uzet ćete si jednog zapovjednika 
kao da ćete sići prema ravnici u smjeru predstraža sinova Asurovih1, ali vi ne
silazite. 
 3 Oni ondje, uzevši svoju popremu, otići će prema svom taboru; oni će
probuditi generale vojske Asurove; ovi posljednji otrčat će prema šatoru 
Holofernovu i neće ga pronaći. Strah će pasti na njih i oni će bježati daleko 
ispred lica vašeg. 
 4 Progoneći ih, vi i svi oni koji nastanjuju sve područje Izraela, vi ćete ih pobiti na putovima njihovim. 
 5 Ali prije no što to učinite, pozovite mi Akhiora Amonita, da on vidi i
prepozna onoga koji je prezreo kuću Izraelovu i koji ga je poslao k 
nama kao u smrt2.“ 
 6 Oni pozvaše Akhiora iz kuće Oziasove. Kad on stiže i vidje glavu Holofernovu u ruci jednog čovjeka iz narodnog sabora, on pade na svoje lice i njegov  duh klonu3. 
 7 Kad bi podignut, on se baci pod noge Juditi, pokloni se pred njom i reče: ”Blagoslovljena budi ti u svim šatorima Jude i u svim narodima koji će biti zbunjeni slušajući tvoje ime1. 
 8 Sada ispričaj nam sve što si učinila tih dana tamo.“ Judita mu prenese usred 
naroda sve što bijaše učinila od dana kad bijaše izišla2 sve do ovog kad im
govori. 
 9 Kad ona završi govoriti, narod uskliknu snažnim poklicima i sav grad
odjekivaše od radosnih usklika. 
 10 Videći sve što Bog bijaše učinio za Izrael, Akhior čvrsto povjerova u Boga, dade se *obrezati na svom tijelu i bi primljen u kuću Izraelovu sve do ovog dana3.

Knjiga o Juditi